smcproject/ml-wiki-sentences huggingface dataset:
ഗുൽമിറ്റ്, ശിഷ്‌കേറ്റ് തടാകം, പസ്സു, സോസ്റ്റ്, ഷിംഷാൽ, ജമാലാബാദ്, ഗിർച, വക്ഹി,ഗുൽകിൻ, ഹുസൈനി, ബോറിത്, ചിപുർസൻ, ഗലപൻ, ഇസ്‌പെൻഞ്ച്, ഖുദാബാദ്, ഖൈബർ,മൂർഖുൻ, സെർറ്റീസ്, മിഗർ, മിസഗർ, രമിൻജ്, കിർമിൻ, രെഷിത് ഖില്ല്, ഷർസാബ്‌സ്, നസീമാബാദ്,ഷിത്മെർഗ്, യർസീരച്,സൂദ്ഖൂൻ എന്നിവയാണ് അപ്പർ ഹൻസയിലെ പ്രധാന പട്ടണങ്ങളും ഗ്രാമങ്ങളും.
ലോവർ ഹൻസ
ഹൻസ ജില്ലയിലെ അലിയാബാദ് തെഹ്‌സിലിലെ ഭാഗങ്ങളാണ് ലോവർ ഹൻസ.
നാസിറാബാദ്, ഹുസൈനാബാദ്, ഖിസെറാബാദ്, ഖാനാബാദ്,മയൂൻ എന്നിവയാണ് ഇവിടത്തെ പ്രാധന നഗരങ്ങൾ.
ഖാനാബാദ്
കരകോറം ഹൈവെയിൽ നാസിറാബാദിനും മയോനിനും മധ്യ സ്ഥിതിചെയ്യുന്ന കുഗ്രാമമാണ് ഖാനാബാദ്.
1902ൽ നാസിറാബാദിൽ നിന്ന് എട്ടു കുടുംബങ്ങൾ ഇവിടെ എത്തി.
ഇതിന്റെ പഴയ പേര് ഝോക്ദാസ് എന്നാണ്.
ഇപ്പോൾ ഇവിടെ 280 ഓളം വീടുകളും 1850 ഓളം ജനങ്ങളും വസിക്കുന്നു.
സെൻട്രൽ ഹൻസ
ഹൻസ ജില്ലയിലെ അലിയാബാദ് തെഹ്‌സിലിലെ ചില ഭാഗങ്ങളാണ് സെൻട്രൽ ഹൻസയിൽ അടങ്ങിയിരിക്കുന്നത്.
അലിയാബാദ്, ദൗരഖാൻ, കരിമാബാദ്, ബൽറ്റിറ്റ് ഫോർട്ട്, അൽറ്റിറ്റ്, അൽറ്റിറ്റ് ഫോർട്ട്, അഹ്‌മെദാബാദ്, ബുറുഷോ, ഗനിഷ് വില്ലേജ്, ഗാരെറ്റ്, ഹസ്സനാബാദ്, മുർതസാബാദ്, ഹൈദെറാബാദ്, സൽമാനാബാദ് എന്നിവയാണ് സെൻട്രൽ ഹൻസയിലെ പ്രധാന നഗരങ്ങളും ഗ്രാമങ്ങളും താഴ്‌വരകളും ബൽറ്റിറ്റ് ഫോർട്ട്,ഹൻസയിലെ മുൻ മീർ രാജക്കൻമാരുടെ കോട്ട ആയുർദൈർഘ്യം
120 വയസ്സാണ് ഹൻസ താഴ്വരക്കാരുടെ ശരാശരി ആയുർദൈർഘ്യം എന്ന് പലരും പറയുന്നു.
ഇതിന് ശാസ്ത്രീയമായ തെളിവുകൾ ഒന്നും തന്നെ ഇല്ല.
ചിത്രശാല Nasirabad Valley Hunza - Rakaposhi View Nasirabad Valley Hunza Attabad Lake caused by a landslide in the valley on 4 January 2010.
The lake on 3 August 2011.
Closeup of the 2010 landslide Women cross the Hunza River near Passu Hunza Valley Karimabad Hunza Passu Gojal, Hunza അവലംബം
ഹൻസിക മോട്‌വാനി ഇംഗ്ലീഷ് വിലാസം https://ml.wikipedia.org/wiki/Hansika_Motwani
ഒരു ബാലതാരമായി അഭിനയ രംഗത്തേക്ക് വന്ന ഇന്ത്യൻ ചലച്ചിത്രനടിയാണ് ഹൻസിക മോട്‌വാനി ( ഹിന്ദി : हंसीका मोटवानी ), (ജനനം:  ആഗസ്ത് 9, 1991).
ഹൻസിക ജനിച്ചത് മുംബൈയിലാണ് .
സ്കൂൾ വിദ്യാഭ്യാസം ചെയ്യുന്നത് മുംബൈയിൽ നിന്നാണ്.
ഹൻസികക്ക് തെലുങ്ക് , ഇംഗ്ലീഷ് , ഹിന്ദി , തുളു , തമിഴ് എന്നീ ഭാഷകൾ കൈകാര്യം ചെയ്യാനറിയാം.
പിതാവ് പ്രദീപ് മോട്‌വാനി, ഒരു ബിസ്സിനസ്സുകാരനും, മാതാവ്  മോന മോട്‌വാനി ഒരു ഡെർമറ്റോളജിസ്റ്റുമാണ് .
ഹൻസിക മോട്‌വാനി തന്റെ അഭിനയ ജീവിതം തുടങ്ങുന്നത്  തെലുഗു ചിത്രമായ ദേശമുദുരു എന്ന ചിത്രത്തിലാണ്.
ഇതിൽ നായകനായി അഭിനയിച്ചത് അല്ലു അർജുൻ ആണ്.
പിന്നീട് ചില ഹിന്ദി ചിത്രങ്ങളിലും അഭിനയിച്ചു.
പക്ഷേ ശ്രദ്ധേയമായ ഒരു വേഷം ചെയ്തത് ഹിമേഷ് രേഷാമിയ നായകനായി അഭിനയിച്ച ആപ്ക സുരൂർ എന്ന ചിത്രത്തിലാണ്.
2008 ൽ കന്നടയിലും നായിക വേഷത്തിൽ അഭിനയിച്ചു.
അവലംബം പുറത്തേക്കുള്ള കണ്ണികൾ Hansika Motwani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് Hansika Motwani Hannsikaa's Official site Archived 2009-03-03 at the Wayback Machine .
ഹർ കി ഡൂൺ താഴ്വര ഇംഗ്ലീഷ് വിലാസം https://ml.wikipedia.org/wiki/Har_Ki_Doon_valley ഈ ചിത്രത്തിൽ താഴ്വരയുടെ ഒരു ഭാഗം, അതിലൂടെ ഒഴുകുന്ന ഒരു നദി, പശ്ചാത്തലത്തിൽ ഹിമാലയൻ കൊടുമുടി ' സ്വർഗരോഹിണി ' എന്നറിയപ്പെടുന്നു.
സ്വർഗത്തിലേക്കുള്ള യാത്രാമധ്യേ യുധിഷ്ഠിരൻ ( മഹാഭാരതം എന്ന ഇതിഹാസ രചനയിൽ നിന്നുള്ള പാണ്ഡവരിൽ ഒരാളാണ്) ഈ കൊടുമുടിയിൽ കയറിയതായി പ്രാദേശിക ഐതിഹ്യത്തിൽ പറയുന്നു.
ഹർ കി ഡൂൺ താഴ്വര ഗാർഹ്വാൾ ഹിമാലയൻ മലനിരകളിൽ തൊട്ടിൽ ആകൃതിയിൽ കാണപ്പെടുന്ന തൂക്കു താഴ്വരയാണ്.
മഞ്ഞുമൂടിയ കൊടുമുടികളും ആൽപൈൻ സസ്യജാലങ്ങളും കൊണ്ട് ഇതിനെ ചുറ്റപ്പെട്ടിരിക്കുന്നു.
ബോറസു ചുരത്തിലൂടെ ബസ്പ താഴ്വരയുമായി ഈ സ്ഥലം ബന്ധപ്പെട്ടു കിടക്കുന്നു.
ശരാശരി സമുദ്രനിരപ്പിൽ നിന്ന് ഏകദേശം 3500 മീറ്റർ ഉയരത്തിലാണ് ഈ താഴ്വര സ്ഥിതി ചെയ്യുന്നത്.
ഒക്ടോബർ മുതൽ മാർച്ച് വരെയുള്ള സമയത്ത് ഇവിടം മഞ്ഞു കൊണ്ടുമൂടപ്പെടുന്നു.
താലൂക്കയിൽ നിന്ന് 25 കിലോമീറ്റർ അകലെയാണ് ഈ താഴ്വര.
താലൂക്ക ഗ്രാമത്തിൽ നിന്ന് താഴ്വരയിലേക്ക് നീളുന്ന ഗംഗാദ്, ഒസലാ, സീമ എന്നിവിടങ്ങളിലൂടെ കടന്നുപോകുന്നു.
സാധാരണയായി രണ്ടു ഘട്ടങ്ങളായാണ് രണ്ടു ദിവസത്തെ ട്രക്കിങ് നടക്കുന്നത്.
താലൂക്ക മുതൽ സീമ / ഓസ്ല വരെയുള്ള ആദ്യ ഘട്ടവും രണ്ടാം ഘട്ടത്തിൽ സീമ ഓസ്ല മുതൽ ഹർ കി ദുൻ വരെയുമാണ്.
മടങ്ങിപ്പോകുന്ന റൂട്ട് സമാനമാണ്.
അവലംബം പുറത്തേക്കുള്ള കണ്ണികൾ Google Earth view
ഹാനി ജനങ്ങൾ ഇംഗ്ലീഷ് വിലാസം https://ml.wikipedia.org/wiki/Hani_People ഹാനികളുടെ ദൈനംദിന വസ്ത്രധാരണം ലാവോസിലെ ഒരു ഹാനി യുവതിയും കുഞ്ഞും 2003 ലെ ചിത്രം
ചൈനയിലും വിയറ്റ്നാമിലും ലാവോസിലും കാണുന്ന ഒരു ജനവംശമാണ് ഹാനി ജനങ്ങൾ ( ചൈനീസ് : 哈尼族 ; പിൻയിൻ : Hānízú ).
ചൈനയിലെ ഔദ്യോഗികമായി അംഗീകരിക്കപ്പെട്ട 56 ജനവിഭാഗങ്ങളിൽ ഒന്നും, വിയറ്റ്നാമിലെ 54 ഔദ്യോഗിക വംശങ്ങളിൽ ഒന്നുമാണ് ഹാനി.
ലാവോസിൽ ഹാനി ജനങ്ങളെ, ഹോ വംശജർ എന്ന് വിളിക്കപ്പെടുന്നു.
വിയറ്റ്നാമിലെ ലൈ ചോ , ലാവോ കായ് പ്രവിശ്യകളിലായി ഏകദേശം 12,500 ഹാനി വംശജർ അധിവസിക്കുന്നു.
ലാവോസിന്റെ ചൈനീസ്, വിയറ്റ്നാമീസ് അതിർത്തികൾക്കരികെ ഫോങ്സാലി പ്രവിശ്യയിലാണ് ഹോ ജനങ്ങൾ വസിക്കുന്നത്.
ഇന്നത്തെ തൊണ്ണൂറു ശതമാനത്തിലധികം ഹാനി ജനങ്ങൾ വസിക്കുന്നത് ചൈനയുടെ യുന്നാൻ പ്രവിശ്യയിലാണ് .
യുന്നാനിൽ ഐലാവൊ മലനിരകൾക്ക് കുറുകെ മീകോങ്ങ് നദിക്കും ചുവന്ന നദിക്കും ഇടയിലായാണ് ഇവരുടെ വാസം.
യുന്നാനിലെ ഹാനി സ്വയംഭരണ പ്രദേശങ്ങൾ ഇനി പറയുന്നവയാണ്: മോജിയാങ് ഹാനി സ്വയംഭരണ കൗണ്ടി ജിയാങ്ചെങ് ഹാനി, യി സ്വയംഭരണ കൗണ്ടി നിങെർ ഹാനി, യി സ്വയംഭരണ കൗണ്ടി യുവാൻജിയാങ് ഹാനി, യി, ഡായ് സ്വയംഭരണ കൗണ്ടി ജെന്യുവാൻ യി, ഹാനി, ലാഹു സ്വയംഭരണ കൗണ്ടി ഹോങ്ഹേ ഹാനി, യി പ്രേഫെക്ചർ ഉല്പത്തി
ഹാനി വംശജരുടെ ഉല്പത്തിയെക്കുറിച്ച് കൃത്യമായ വിവരങ്ങൾ ലഭ്യമല്ല.
എന്നിരുന്നാലും അവരുടെ മുൻഗാമികളായ പ്രാചീന ഖിയാങ് ജനങ്ങൾ ബിസി മൂന്നാം നൂറ്റാണ്ടിനു മുമ്പുതന്നെ ക്വിങ്ഹായ് - ടിബറ്റൻ പീഠഭൂമിയിൽ നിന്നും തെക്കോട്ട് കുടിയേറിയവരാണെന്ന് കരുതപ്പെടുന്നു.
ഹാനി ജനങ്ങളുടെ വാമൊഴിയായി കൈമാറിവരുന്ന ഐതിഹ്യങ്ങളനുസരിച്ച് അവർ യി ജനങ്ങളുടെ പിന്തുടർച്ചക്കാരാണ്.
അമ്പത് തലമുറ മുൻപ് അവർ പ്രത്യേക ഗോത്രമായി വിഭജിച്ചു മാറിയതാണ്.
ആദ്യ ഹാനി കുടുംബം മുതൽ താൻ വരെയുള്ള പിതാമഹന്മാരുടെ പേരുകൾ ചൊല്ലുന്നത് ഹാനി ജനങ്ങളുടെ ഒരു ആചാരമാണ്.
സംസ്കാരം വിയറ്റ്നാമിലെ ഒരു ഹാനി വീട്
ഹാനി വീടുകൾ സാധാരണയായി മുള , ചെളി, മണ്ണ്, മരം എന്നിവ കൊണ്ടുണ്ടാക്കുന്നവയാണ്.
രണ്ടോ മൂന്നോ നിലകളാണ് ഈ വീടുകൾക്ക് ഉണ്ടാവുക.
ഇരുണ്ട നീല നിറത്തിലുള്ള തുണി കൊണ്ടാണ് പരമ്പരാഗത ഹാനി വസ്ത്രം തുന്നുന്നത്.
പുരുഷന്മാർ നീളം കുറഞ്ഞ ജാക്കറ്റുകളും വീതിയുള്ള പാന്റുകളും ധരിക്കുന്നു.
വെള്ളയോ കറുപ്പോ നിറത്തിലുള്ള ശിരോവസ്ത്രവും അവർ ധരിക്കുന്നു.
സ്ത്രീകൾ അവരുടെ ഗോത്രത്തിനനുസരിച്ചാണ് വസ്ത്രം ധരിക്കുന്നത്.
ഏഴു വയസ്സിനു താഴെയുള്ള കുട്ടികളിൽ ലിംഗഭേദമില്ലാതെ വസ്ത്രം ധരിപ്പിക്കുന്നു.
ബഹുസ്വരമായ വായ്പ്പാട്ടിന് പേരുകേട്ടവരാണ് ഹാനി വംശജർ.1990 എട്ടു ഭാഗങ്ങളുള്ള ബഹുസ്വരത റെക്കോർഡ് ചെയ്യപ്പെട്ടു.
പരമ്പരാഗത സംഗീതോപകരണങ്ങളാണ് അവരുപയോഗിക്കുന്നത്.
ലാബി എന്നു വിളിക്കുന്ന ഓടക്കുഴലും ലാഹി എന്നു വിളിക്കപ്പെടുന്ന മൂന്നു തന്ത്രികളുള്ള തന്ത്രിവാദ്യവുമാണവ.
തട്ടുതട്ടായുള്ള കൃഷി സ്ഥലങ്ങളും അവരുടെ ആയിരക്കണക്കിനു വർഷത്തെ സംസ്കാരത്തിൽ അലിഞ്ഞു ചേർന്നവയാണ്.
ചന്തയിൽ ഐസ്ക്രീം ആസ്വദിക്കുന്ന ഹാനി അമ്മൂമ്മമാർ മതം
ബഹുദൈവ വിശാസികളാണ് ഹാനി വംശജർ.
പൂർവികരുടെ ആത്മാവിനെയും അവർ ആരാധിക്കുന്നു.
വിവിധ ദൈവങ്ങളെ പ്രീതിപ്പെടുത്താനായി വഴിപാടുകൾ കഴിക്കുന്നത് ഹാനി വംശജരുടെ ശീലമാണ്.
മൂന്നു പ്രധാന വ്യക്തികളാണ് ഹാനി ജനതയുടെ മത ചട്ടക്കൂടിനെ നയിക്കുന്നത്.
സുയിമ എന്നു വിളിക്കുന്ന പ്രധാന പുരോഹിതനാണ് എല്ലാ പ്രധാന ആഘോഷങ്ങൾക്കും ചുക്കാൻ പിടിക്കുന്നത്.
മാന്ത്രിക വിധികളും ബാധയൊഴിപ്പിക്കലും ചെയ്യാൻ ബൈമ എന്നു വിളിക്കുന്ന പുരോഹിതനുണ്ട്.
ഔഷധപ്രയോഗങ്ങളും ഭാവിപ്രവചനവും നടത്തുന്നത് നിമ എന്ന് വിളിക്കുന്ന പുരോഹിതനാണ്.
നിമ ആവാൻ സ്ത്രീ-പുരുഷ ഭേദമില്ല.
ആദ്യ രണ്ട് സ്ഥാനങ്ങളും പുരുഷന്മാർക്കാരം സംവരണം ചെയ്തു മാറ്റി വെച്ചിരിക്കുന്നു.
സിനോ-ടിബറ്റൻ ഭാഷാകുടുംബത്തിലെ ലോലോ-ബർമ്മീസ് ശാഖയിലാണ് ഹാനി ജനത സംസാരിക്കുന്ന ഹാനി ഭാഷയുടെ സ്ഥാനം.
ഇതിനോട് ബന്ധപ്പെട്ട മറ്റ് ലോലോ-ബർമ്മീസ് ഭാഷകളും പല ഹാനി ജനങ്ങളും സംസാരിക്കുന്നു.
ഐതിഹ്യങ്ങളിൽ ഒരു പ്രാചീന ലിപിയെ പറ്റി പറയുന്നു.
സിചുവാനിൽ നിന്നുള്ള കുടിയേറ്റകാലത്ത് നഷ്ടപ്പെട്ടുപോയതാണ് ഇതെന്നാണ് ഐതിഹ്യം പറയുന്നത്.
ലുച്ചുവാൻ ഭാഷാഭേദത്തിന്റെ റോമൻ വത്കൃത ലിപിയാണ് ഇപ്പോൾ അവർ ഉപയോഗിക്കുന്നത്.
1954-ൽ ഹാനി ജനങ്ങളെ 11 പ്രധാന ഉപവിഭാഗങ്ങളായി തിരിച്ചിരിക്കുന്നു.
ഇവയും അവരുടെ വാസസ്ഥലങ്ങളും താഴെ കൊടുത്തിരിക്കുന്നു.
ഹാനി - ക്സിൻപിങ്, മോജിയാങ് യെനി - മോജിയാങ്, ക്സിൻപിങ്, പ്യുർ, ജെന്യുവാൻ, ജിങ്ഡോങ്, ജിങ്ഗു, സിപ്സോങ്പന്ന ബിയൂ - മോജിയാങ്, പ്യൂർ, ഹോങ്ഹേ, ക്സിൻപിങ്, ജെന്യുവാൻ, ജിങ്ഡോങ്, ജിങ്ഗു, സിപ്സോങ്പന്ന, സിമാവോ ഹനോനി ഗെകുവോ - മോജിയാങ്, പ്യൂർ, ഹോങ്ഹേ, ക്സിൻപിങ്, ജെന്യുവാൻ, ജിങ്ഡോങ്, ജിങ്ഗു, സിപ്സോങ്പന്ന, ജിൻപിങ്, യുവാന്യാങ്, ഷുവാങ്ബായ് ആക്സിലൂമ - മോജിയാങ്, പ്യൂർ, ഹോങ്ഹേ, ജെന്യുവാൻ, ജിങ്ഡോങ്, ജിങ്ഗു, സിപ്സോങ്പന്ന, സിമാവോ ഡുവോനി - ജിൻപിങ്, യുവാന്യാങ് അമു - മോജിയാങ്, പ്യൂർ, ജെന്യുവാൻ സുവോനി - ജിൻപിങ് ലുവൊമെയ് - ക്സിൻപിങ് ബൂകോങ്ങ് - മോജിയാങ്, പ്യൂർ, ഹോങ്ഹേ, ജെന്യുവാൻ, ജിങ്ഡോങ്, സിപ്സോങ്പന്ന ബാഹ്യ കണ്ണികൾ Photographs of the Hani Archived 2011-07-18 at the Wayback Machine .
of Yuanyang County, Yunnan Hani gallery The Hani ethnic minority on China.org.cn (Chinese government site) Asia harvest ethnic profile Archived 2013-07-29 at the Wayback Machine .
ハニ和辞典 (Hani-Japanese glossary) UNESCO about terrace fields അവലംബം ↑ ↑ Zhang, Xingrong (1997).
‘A New Discovery: Traditional 8-Part Polyphonic Singing of the Hani of Yunnan’.
Chime 10/11 (Spring/Autumn), pg 145–52.
http://contemporary_chinese_culture.academic.ru/306/Han_Shaogong
ഹാനോയ് ഇംഗ്ലീഷ് വിലാസം https://ml.wikipedia.org/wiki/Hanoi
ഹാനോയ് ( / h æ ˈ n ɔɪ / or US : / h ə ˈ n ɔɪ / ; Vietnamese: Hà Nội [ha˨˩ nɔj˩ ] ⓘ ) വിയറ്റ്നാമിന്റെ തലസ്ഥാനവും രാജ്യത്തെ   രണ്ടാമത്തെ വലിയ നഗരവുമാണ്.
2009-ലെ കണക്കുകൾ പ്രകാരം ഹാനോയ് നഗരപ്രദേശത്തെ ജനസംഖ്യ 26 ലക്ഷവും മെട്രോ പ്രദേശത്തെ ജനസംഖ്യ എഴുപത് ലക്ഷവുമാണ്.
1010 മുതൽ 1802 വരെ വിയറ്റ്നാമിലെ ഏറ്റവും പ്രധാനപ്പെട്ട രാഷ്ട്രീയ കേന്ദ്രമായിരുന്നു ഈ നഗരം.
ൻഗുയെൻ (Nguyễn) രാജവംശത്തിന്റെ ഭരണകാലത്ത് (1802-1945) ഹ്യൂയേ നഗരം ആയിരുന്നു വിയറ്റ്നാമിന്റെ തലസ്ഥാനം, 1902 മുതൽ 1954 വരെ ഫ്രഞ്ച് ഇന്തോചൈനയുടെ തലസ്ഥാനമായ ഹാനോയ് പിന്നീട് വടക്കൻ വിയറ്റ്നാമിന്റെ തലസ്ഥാനമായിരുന്നു, വിയറ്റ്നാം യുദ്ധത്തിനുശേഷം 1976-ൽ  ഏകീകൃതവിയറ്റ്നാം തലസ്ഥാനമായി ഹാനോയ് മാറി.
വിയറ്റ്നാമിലെ ഏറ്റവും വലിയ നഗരമായ ഹോ ചി മിൻ നഗരത്തിന് 1760 കിലോമീറ്റർ വടക്കായും ഹൈ ഫോംഗ് നഗരത്തിന് 120 കിലോമീറ്റർ പടിഞ്ഞാറായും സോങ് ഹോങ് നദീതീരത്താണ് ഹാനോയ് സ്ഥിതിചെയ്യുന്നത്.
ഈ നഗരം പല പേരുകളിൽ അറിയപ്പെട്ടിരുന്നു.
ഹാനോയ് നഗരത്തിന് ചൈനീസ് ആധിപത്യകാലത്ത് ലോങ് ബിയെൻ, ലോങ് ഡോ, 866-ൽ ദൈ ലാ, ലെ രാജവംശത്തിന്റെ ഭരണകാലത്ത് ഡോങ് കിൻഹ് എന്നീ പേരുകളുണ്ടായിരിന്നു.
3000 ബി.സി മുതൽ ഇവിടെ ജനവാസം ഉണ്ടായിരുന്നതായി കരുതപ്പെടുന്നു.
ചൈനയിലെ യുനാൻ പ്രവിശ്യയിലെ മലനിരകളിൽ നിന്നാരംഭിച്ച് തെക്കു കിഴക്കായി വിയറ്റ്നാമിലൂടെ  ടോൺകിൻ ഉൾക്കടലിലേക്ക് ഒഴുകിയെത്തുന്ന   സോങ് ഹോങ് നദിയുടെ (റെഡ് റിവർ) തീരത്ത്,  ഉൾക്കടലിൽ നിന്നും      90 കിലോമീറ്റർ  ഉള്ളോട്ടായിട്ടാണ്   ഹാനോയ് നഗരം  സ്ഥിതിചെയ്യുന്നത്.
സമുദ്രനിരപ്പിൽനിന്നും ശാരാശരി അഞ്ചു മുതൽ ഇരുപത് മീറ്റർ വരെ ഉയരത്തിലായി കിടക്കുന്ന ഹാനോയിയുടെ വടക്കും പടിഞ്ഞാറും മലകളും കുന്നുകളുമാണ്.
അതുകൊണ്ടുതന്നെ ഭൂപ്രദേശത്തിന്റെ ചെരിവ് വടക്കുനിന്ന് തെക്കോട്ടും പടിഞ്ഞാറുനിന്ന് കിഴക്കോട്ടുമാണ്.
സോങ്ഹോങ് നദീതീരത്ത് ഹാനോയ് കാലാവസ്ഥ
ഇവിടത്തെ കാലാവസ്ഥയെ ഈർപ്പമുള്ള ഉപോഷ്ണമേഖലാ കാലാവസ്ഥ എന്നു തരംതിരിച്ചിരിക്കുന്നു.
(കോപ്പൻ കാലാവസ്ഥാ വിഭാഗീകരണ രീതിയനുസരിച്ച് Cwa).
4 ഋതുക്കളുമുള്ള വടക്കൻ വിയറ്റ്നാമീസ് കാലാവസ്ഥയാണ് ഇവിടെ അനുഭവപ്പെടുന്നത്.
ചൂടും ഉയർന്ന ആർദ്രതയുമുള്ളതും ധാരാളം മഴ ലഭിക്കുന്നതുമായ വേനൽക്കാലം മേയ് മുതൽ ആഗസ്റ്റ് വരെയും ശരദ്കാലം  സെപ്തംബർ മുതൽ ഒക്ടോബർ വരെയും മഞ്ഞുകാലം - നവംബർ മുതൽ ജനുവരി വരെയും  അനുഭവപ്പെടുന്നു
ശാരാശരി 1,680 millimetres (66.1 in) മഴ ലഭിക്കുന്നതിൽ ഭൂരിഭാഗവും  മേയ് മുതൽ സെപ്തംബർ  വരെയാണ് ഹാനോയ് (1898–1990) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 32.0 (89.6) 34.7 (94.5) 37.2 (99) 39.0 (102.2) 42.8 (109) 40.4 (104.7) 40.1 (104.2) 38.2 (100.8) 39.0 (102.2) 35.5 (95.9) 34.7 (94.5) 31.5 (88.7) 42.8 (109) ശരാശരി കൂടിയ °C (°F) 19.3 (66.7) 19.9 (67.8) 22.8 (73) 27.0 (80.6) 31.5 (88.7) 32.6 (90.7) 32.9 (91.2) 31.9 (89.4) 30.9 (87.6) 28.6 (83.5) 25.2 (77.4) 21.8 (71.2) 27.0 (80.6) പ്രതിദിന മാധ്യം °C (°F) 16.5 (61.7) 17.5 (63.5) 20.5 (68.9) 24.2 (75.6) 27.9 (82.2) 29.2 (84.6) 29.5 (85.1) 28.8 (83.8) 27.8 (82) 25.3 (77.5) 21.9 (71.4) 18.6 (65.5) 24.0 (75.2) ശരാശരി താഴ്ന്ന °C (°F) 13.7 (56.7) 15.0 (59) 18.1 (64.6) 21.4 (70.5) 24.3 (75.7) 25.8 (78.4) 26.1 (79) 25.7 (78.3) 24.7 (76.5) 21.9 (71.4) 18.5 (65.3) 15.3 (59.5) 20.9 (69.6) താഴ്ന്ന റെക്കോർഡ് °C (°F) 2.7 (36.9) 6.0 (42.8) 7.4 (45.3) 13.0 (55.4) 17.2 (63) 20.0 (68) 22.2 (72) 22.2 (72) 17.4 (63.3) 14.0 (57.2) 10.0 (50) 5.0 (41) 2.7 (36.9) വർഷപാതം mm (inches) 18.6 (0.732) 26.2 (1.031) 43.8 (1.724) 90.1 (3.547) 188.5 (7.421) 239.9 (9.445) 288.2 (11.346) 318.0 (12.52) 265.4 (10.449) 130.7 (5.146) 43.4 (1.709) 23.4 (0.921) 1,676.2 (65.992) ശരാ.
മഴ ദിവസങ്ങൾ 8.4 11.3 15.0 13.3 14.2 14.7 15.7 16.7 13.7 9.0 6.5 6.0 144.5 % ആർദ്രത 78 82 83 83 77 78 79 82 79 75 74 75 78.8 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 68.2 45.2 43.4 81.0 164.3 156.0 182.9 164.3 162.0 164.3 126.0 108.5 1,466.1 Source # 1: World Meteorological Organization , BBC Weather (humidity) ഉറവിടം # 2: Pogoda.ru.net (records), (May record high and January record low only), (sunshine hours only) നഗരക്കാഴ്ചകൾ പ്രമാണം:Ho Chi Minh Memorials complex.jpg ഹോ ചി മിൻ സ്മാരകസമുച്ചയം
നഗരമധ്യത്തിലായിട്ടാണ്   ഹോ ചിമിൻ മ്യൂസിയം, ഹോചിമിൻ മൗസോളിയം, പ്രസിഡൻഷിയൽ പാലസ്, ഹോചിമിന്നിന്റെ ഭവനം, ഒറ്റത്തൂൺ പഗോഡ എന്നിവയടങ്ങുന്ന വിസ്തൃതമായ വളപ്പ്.
ഇന്തോചൈനയുടെ ഫ്രഞ്ചു ഗവർണർക്കു വേണ്ടി 1906 -ൽ പണികഴിപ്പിക്കപ്പെട്ടതാണ്,  പ്രസിഡൻഷിയൽ പാലസ്.
എന്നാൽ മുപ്പതു മുറികളുള്ള ഈ വിശാലമായ കൊട്ടാരം ദരിദ്രജനതയുടെ നേതാവായ തനിക്ക് ചേർന്നതല്ലെന്ന് ഹോചി മിൻ പ്രഖ്യാപിച്ചു.
അദ്ദേഹത്തിനായി പിന്നീട് തൂണുകളിൽ കെട്ടി ഉയർത്തിയ ലളിതമായ ഭവനം (ഹൗസ് ഓൺ സ്റ്റിൽറ്റ്സ്) പണിയപ്പെട്ടു.
ഹോ ചി മിൻ ശവകുടീരം ഹോചി മിൻ ശവകുടീരം
ഹോ ചി മിനിന്റെ ഭൗതികശരീരം അടക്കം ചെയ്തിരിക്കുന്നത്  ഇവിടേയാണ്.
മരണാനന്തര ചടങ്ങുകളിലും  സ്മാരകങ്ങളിലും  ഹോ ചിമിന്നിന് ഒട്ടും താത്പര്യമില്ലായിരുന്നെങ്കിലും മോസ്കോയിലെ  ലെനിൻ മൗസോളിയം പോലെ ഒരു സ്മാരകം ആണ്  അനുയായികൾ  വിഭാവനം ചെയ്തതും നിർമിച്ചതും.
റഷ്യയുടെ (അന്നത്തെ യു.എസ്.എസ്.ആർ ) ശാസ്ത്രസാങ്കേതിക സഹായത്തോടെയാണ് ഹോചിമിന്നിന്റെ ഭൗതികശരീരം ലേപനങ്ങൾ പുരട്ടി  താപനില ക്രമീകരിച്ചതും  അർധതാര്യവുമായ ഗ്ലാസ്  പേടകത്തിൽ   അടക്കം ചെയ്തത്.
പേടകത്തിനകത്ത്  അരണ്ട വെളിച്ചം മാത്രമേയുള്ളു.
ഫോട്ടോഗ്രഫി നിരോധിക്കപ്പെട്ടിരിക്കുന്നു.
സന്ദശകരുടെ വസ്തധാരണത്തിനും നിബന്ധനകളുണ്ട്.
ഇറക്കം കുറഞ്ഞ വസ്ത്രങ്ങൾ  ധരിച്ചവർക്ക് പ്രവേശനമില്ല.
ഹോചി മിൻ മ്യൂസിയം
1985-ൽ നിർമ്മാണം തുടങ്ങി ഈ മ്യൂസിയം   1990, മേയ് 19-ന്   ഹോ ചി മിന്നിന്റെ  ജന്മശതാബ്ദി ആഘോഷത്തിന്റെ ഭാഗമായാണ്  ഉദ്ഘാടനം ചെയ്യപ്പെട്ടത്.
മ്യൂസിയം  നാലു പ്രധാന വിഭാഗങ്ങളുള്ള മ്യൂസിയത്തിന്റെ പ്രവേശനഹാളിൽ ഹോചിമിന്നിന്റെ  വലിയ കായികപ്രതിമ സ്ഥാപിച്ചിരിക്കുന്നു.
രണ്ടാം വിഭാഗത്തിൽ ഹോ ചിമിനിന്റെ ജിവിതവും വിപ്ലവപ്രവർത്തനങ്ങളും സംബന്ധിച്ച  പടങ്ങളും വസ്തുക്കളുമാണ്  പ്രദർശിപ്പിച്ചിരിക്കുന്നത്.
മൂന്നാമത്തെ വിഭാഗത്തിൽ വിയറ്റ്നാമിസ് ജനതയുടെ സംഘർഷങ്ങളും ജയപരാജയങ്ങളുമാണ് വിഷയം.
നാലാമത്തെ  വിഭാഗത്തിൽ   വിയറ്റ്നാമീസ് വിപ്ലവത്തിന്റെ ആഗോളസാംഗത്യമാണ് ചർച്ചാവിഷയം.
അസംഖ്യം  സുപ്രധാന രേഖകൾ,  ലഘുലേഖകൾ, ഡോക്യുമെന്ററി ഫിലിമുകൾ   എന്നിവ ഇവിടെ സൂക്ഷിച്ചിരിക്കുന്നു.
വിയറ്റ്നാം മിലിറ്റി ഹിസ്റ്ററി മ്യൂസിയം വിയറ്റ്നാം മിലിറ്ററി ഹിസ്റ്ററി മ്യൂസിയം എൻഗുയെൻ ജിയാപ്  മിലിറ്ററി  ഹിസ്റ്ററി മ്യൂസിയം , ഹാനോയ്
രേഖകൾ, ആയുധങ്ങൾ, യുദ്ധോപകരണങ്ങൾ,  സൈനികവേഷങ്ങൾ  തുടങ്ങി  ഒരു ലക്ഷത്തിലേറെ പ്രദർശനവസ്തുക്കൾ  ഈ മ്യൂസിയത്തിലുണ്ട്.
പത്താം നൂറ്റാണ്ടു മുതൽ ഇരുപതാം നൂറ്റാണ്ടുവരെ  വിവിധ രാജ്യങ്ങൾക്കെതിരായി വിയറ്റ്നാം പൊരുതിയ ഒട്ടേറെ യുദ്ധങ്ങളുടെ ചരിത്രസ്മാരകങ്ങളാണിവ.
അമേരിക്കൻ സൈന്യത്തിനെതിരെ  ഹോചിമിന്നിന്റെ നേതൃത്വത്തിൽ ഗറില്ലാസൈന്യം പടിപ്പടിയായി  നേടിയെടുത്ത വിജയത്തിന്റെ ദൃശ്യ-ശ്രവ്യാവിഷ്കാരവും കാണാം.
ജലപ്പാവക്കൂത്ത് ജലപ്പാവക്കൂത്ത്
നഗരമധ്യത്തിലെ  താങ് ലോങ്  പ്രദർശനശാല  ലോകത്തെ ഏറ്റവും പഴക്കമേറിയ ജലപ്പാവക്കൂത്തിനുള്ളതാണ്.
നെൽകൃഷിയുമായി ബന്ധപ്പെട്ടാണ്  ജലപ്പാവക്കൂത്ത്  വളർന്നു വികസിച്ചതെന്ന്  നാട്ടു ചരിത്രം.
നരവംശശാസ്ത്ര മ്യൂസിയം
വിയറ്റ്നാം ജനതയുടെ വംശചരിത്രത്തെ ക്രോഡീകരിച്ചിരിക്കുന്നു.
അമ്പതിൽപരം വ്യത്യസ്ത വംശജർ  വിയറ്റ്നാമിലുണ്ട്.
ഹോവാ ലോ  കാരാഗ്രഹം
ഹാനോയ് ഹിൽട്ടൺ ഹോട്ടൽ എന്ന  പരിഹാസപ്പേരിലറിയപ്പെട്ടിരുന്ന ഈ കാരാഗ്രഹം വിയറ്റ്നാം യുദ്ധസമയത്ത് രാഷ്ട്രീയത്തടവുകാരെ പാർപ്പിച്ചിരുന്ന സ്ഥലമായിരുന്നു.
പഴയ ഹനോയ് Vegetable shop , Hanoi Old Quarter
ഇടുങ്ങിയ തെരുവുകളും  തിരക്കുപിടിച്ച മാർക്കറ്റുകളും പഴയ ഹോനോയുടെ സവിശേഷതകളാണ്.
ഓരോ തെരുവും ഒരു പ്രത്യേക വിപണിയെന്ന പോലാണ്.
ഉദാഹരണത്തിന് സിൽക് തെരുവ്, സ്വർണത്തെരുവ്, പച്ചക്കറിത്തെരുവ്, എന്നിങ്ങനെ.
ഭക്ഷണശാലകൾ ഇരുവശത്തുമായുള്ള ചില തെരുവുകൾ രാത്രിയിലും തുറന്നിരിക്കാറുണ്ട്, വിനോദസഞ്ചാരികളെ ഏറെ ആകർഷിക്കുന്ന തെരുവുകളാണിവ ഗതാഗതം
വിയറ്റ്നാമിലെ ഏറ്റവും വലിയ വിമാനത്താവളം ഹനോയ് നഗരത്തിന് 15 കിലോമീറ്റർ വടക്കായി സ്ഥിതിചെയ്യുന്ന നോയ് ബായ് അന്താരാഷ്ട്ര വിമാനത്താവളം (Nội Bài International Airport IATA: HAN) ആണ്.
സർക്കാർ ഉടമസ്ഥതയിലുള്ള വിയറ്റ്നാം റെയിൽവേസിന്റെ പ്രധാന റൂട്ട് ഹാനോയിയെ ഹോ ചി മീൻ നഗരവുമായി ബന്ധിപ്പിക്കുന്ന നോർത്ത് സൗത്ത് ലൈൻ ആണ്.
നഗരത്തിനകത്തെ ഗതാഗതം മുഖ്യമായും ബൈക്കുകൾ, ബസ്സുകൾ, ടാക്സികൾ, കാറുകൾ എന്നിവയിലൂടെയാണ്, സമീപകാലത്തായി സൈക്കിളുകളെ മറികടന്ന് ബൈക്കുകൾ മുഖ്യഗതാഗതമാർഗ്ഗമായിരിക്കുകയാണ്.
അവലംബം Bibliography Forbes, Andrew, and Henley, David: Vietnam Past and Present: The North (History and culture of Hanoi Archived 2013-10-04 at the Wayback Machine . and Tonkin).
Chiang Mai.
Cognoscenti Books, 2012.
ASIN: B006DCCM9Q.
ഹാന എൽ സഹേദ് ഇംഗ്ലീഷ് വിലാസം https://ml.wikipedia.org/wiki/Hana_El_Zahed
ഈജിപ്ഷ്യൻ നടിയാണ് ഹാന എൽ സഹേദ് (ജനനം: 5 ജനുവരി 1994).
1994-ൽ എൽ സഹേദ് ജനിച്ചു.
2003-ൽ അൽ മേശാക്സതി എന്ന ചിത്രത്തിലൂടെയാണ് അഭിനയരംഗത്തേക്ക് പ്രവേശിച്ചത്.
2009-ൽ നടൻ മുഹമ്മദ് ശോഭിയുടെ ചെറുമകളായി യാവ്മിയത്ത് വനീസ് വി അഹ്ഫാദോ എന്ന ടിവി പരമ്പരയിൽ അഭിനയിച്ചു.
എൽ സഹേദ് പിന്നീട് അഭിനയ ജീവിതത്തിൽ ഒരു ഇടവേള എടുത്തു.
തന്റെ കലാപരമായ തൊഴിലിന്റെ തുടക്കം ആസൂത്രണം ചെയ്യപ്പെട്ടതല്ലെന്നും യാദൃശ്ചികമായി സംഭവിച്ചതാണെന്നും അവർ വിവരിച്ചു.
2014-ൽ ജിമ്മിസ് പ്ലാൻ എന്ന സിനിമയിൽ എൽ സഹേദ് തന്റെ അഭിനയ ജീവിതം പുനരാരംഭിച്ചു.
വർഷാവസാനം ടാമർ ഹോസ്നിയുടെ ടിവി പരമ്പരയായ ഫാർക്ക് തൗക്വിറ്റിൽ അഭിനയിച്ചു.
2015-ൽ ആൽഫ് ലീല വാ ലൈല എന്ന ടിവി പരമ്പരയിൽ അഭിനയിച്ചു.
അടുത്ത വർഷം അൽ മിസാനിൽ അഭിനയിച്ചു.
2017 മെയ് മാസത്തിൽ മുസ്തഫ സഖർ എഴുതിയതും അഹമ്മദ് എൽ-ജെണ്ടി സംവിധാനം ചെയ്തതുമായ ഫെൽ ലാ ലാ ലാൻഡ് എന്ന ടിവി പരമ്പരയിൽ എൽ സഹേദ് അഭിനയിച്ചു.
ഈ പരമ്പര ഈജിപ്തിൽ യൂട്യൂബിൽ ഏറ്റവുമധികം ആളുകൾ കണ്ട പരമ്പരകളിൽ ഒന്നായി മാറി.
അഹ്ലാൻ റമദാൻ എന്ന നാടകത്തിലും അവർക്ക് ഒരു വേഷം ഉണ്ടായിരുന്നു.
2018-ൽ സൺസ് ഓഫ് ആദം എന്ന ചിത്രത്തിൽ എൽ സഹേദ് അഭിനയിച്ചു.
2019 ഫെബ്രുവരിയിൽ ലവ് സ്റ്റോറി എന്ന സിനിമയിൽ എൽ സഹീദ് ഗാമിലയായി അഭിനയിച്ചു.
മെയ് മാസത്തിൽ എൽ വാഡ് സേയ്ഡ് എൽ ഷഹാത്ത് എന്ന ടിവി പരമ്പരയിൽ അവരുടെ പ്രതിശ്രുത വരൻ അഹമ്മദ് ഫാഹ്മിക്കൊപ്പം അഭിനയിച്ചു.
എൽ സഹേദ് ഫാഹ്മിയെ 2019 സെപ്റ്റംബർ 11 ന് നടന്ന ആഡംബര ചടങ്ങിൽ വിവാഹം കഴിച്ചു.
ചടങ്ങിൽ മുഹമ്മദ് ഹമാകി തന്റെ ഗാനങ്ങൾ ആലപിച്ചു.
സിംഗപ്പൂരിൽ മധുവിധു സമയത്ത് വയറ്റിൽ വൈറസ് ബാധിച്ച് സഹേദിനെ ആശുപത്രിയിൽ പ്രവേശിപ്പിച്ചു.
2020-ൽ എൽ സഹേദ് മഹ്മൂദ് ഹെമിഡയ് ‌ക്കൊപ്പം കോമഡി-ഫാന്റസി ചിത്രമായ ദി വാഷിംഗ് മെഷീനിൽ അഭിനയിച്ചു.
കോവിഡ് -19 പാൻഡെമിക്കിനിടയിലാണ് ചിത്രീകരണം നടന്നതെന്നതിനാൽ വിമർശനം ഏറ്റുവാങ്ങി.
2020 ജൂലൈയിൽ കെയ്‌റോയ്ക്ക് പുറത്ത് വാഹനമോടിക്കുന്നതിനിടെ ഒരു ട്രക്കിൽ പുരുഷന്മാർ അവരെ വാക്കാൽ ഉപദ്രവിച്ചു.
ഫിലിമോഗ്രാഫി സിനിമകൾ 2003 : അൽ മേശാക്സതി 2014 : ജിമ്മിസ് പ്ലാൻ 2018 : സൺസ് ഓഫ് ആദം 2019 : ലൗവ് സ്റ്റോറി 2020 : ദി വാഷിങ് മെഷീൻ ടെലിവിഷൻ 2009 : യവ്മിയത്ത് വനീസ് വി അഹ്ഫാദോ 2014 : ഫാർക്ക് തൗകിത്ത് 2015 : മൗലാന എൽ-ആഷെക് 2015 : ആൽഫ് ലീല വാ ലീല 2015 : എൽ ബോയൂട്ട് അസ്രാർ 2016 : മാമൂൺ വി ഷോരക 2016 : അൽ മിസാൻ 2017 : ഫെൽ ലാ ലാ ലാൻഡ് 2018 : സോക്ക് അല ക്വാട്ടക് 2019 : എൽ വാദ് സേയ്ഡ് എൽ ഷഹാത്ത് അവലംബം പുറംകണ്ണികൾ Hana El Zahed at the Internet Movie Database
ഹാനെകെ ഷുയിറ്റ്മേക്കർ
ഹാനെകെ ഷുയിറ്റ്മേക്കർ (Hanneke Schuitemaker) ഒരു ഡച്ച് വൈറോളജിസ്റ്റ് ആണ്, ജോൺസൺ ജോൺസന്റെ ജാൻസെൻ വാക്സിൻസ് പ്രിവൻഷനിലെ വൈറൽ വാക്സിൻ ഡിസ്കവറി ആൻഡ് ട്രാൻസ്ലേഷണൽ മെഡിസിൻ ഗ്ലോബൽ ഹെഡ്, ആംസ്റ്റർഡാം യൂണിവേഴ്സിറ്റി മെഡിക്കൽ സെന്ററിൽ (2004 മുതൽ) വൈറോളജി പ്രൊഫസറാണ്.
അവർ ജാൻസന്റെ എബോള വാക്‌സിൻ വികസിപ്പിക്കുന്നതിൽ ഏർപ്പെട്ടിട്ടുണ്ട്, കൂടാതെ യൂണിവേഴ്‌സൽ ഫ്ലൂ വാക്‌സിൻ, എച്ച്‌ഐവി വാക്‌സിൻ , ആർഎസ്‌വി വാക്‌സിൻ, കോവിഡ്-19 വാക്‌സിൻ എന്നിവയുടെ വികസനത്തിലും അവർ പങ്കാളിയാണ്.
ഷുയിറ്റ്മേക്കർ (1964) നെതർലാൻഡിലാണ് വളർന്നത്.
അവരുടെ അമ്മ ഒരു ബുക്ക് കീപ്പറും അവളുടെ അച്ഛൻ ഒരു ഇലക്ട്രിക്കൽ എഞ്ചിനീയറുമായിരുന്നു.
കുട്ടിക്കാലത്ത് അവർ വൈദ്യശാസ്ത്രത്തിൽ ആകൃഷ്ടയായിരുന്നു, ബിരുദാനന്തര ബിരുദം നേടിയ ശേഷം അവർ ആംസ്റ്റർഡാം സർവകലാശാലയിൽ എയ്ഡ്സ് രോഗകാരികളിൽ പിഎച്ച്ഡി പ്രോഗ്രാം പൂർത്തിയാക്കി.
ഷുയിറ്റ്മേക്കർ 1989 ൽ HIV/AIDS ഗവേഷണം ആരംഭിച്ചു.
വൈറസിൽ തന്നെ താൽപ്പര്യമുള്ളപ്പോൾ, രോഗബാധിതരായ രോഗികളെ കുറിച്ച് കൂടുതലറിയാൻ ഷുയിറ്റ്മേക്കർ ആഗ്രഹിച്ചു, കൂടാതെ ഒരു പേഷ്യന്റ് ഔട്ട്റീച്ച് പ്രോഗ്രാമിൽ പങ്കെടുക്കുകയും ചെയ്തു.
ഈ പ്രോഗ്രാമിലെ അവരുടെ ഇടപെടലുകൾ രോഗത്തെ നന്നായി മനസ്സിലാക്കാനും വാക്‌സിനും ചികിത്സകളും കണ്ടെത്താനും അവരുടെ പ്രചോദനം ശക്തിപ്പെടുത്തി.
തന്റെ കരിയറിൽ ഉടനീളം എച്ച്ഐവി-1 ന്റെ രോഗകാരികളെ അവർ പഠിച്ചു.
തലച്ചോറിലെയും ശ്വാസകോശത്തിലെയും കോശങ്ങൾ ഉൾപ്പെടെയുള്ള ടി സെല്ലുകളേക്കാൾ ശരീരത്തിലെ മറ്റ് കോശങ്ങളെ എച്ച്ഐവി ബാധിക്കുമോ എന്നതിലാണ് അവരുടെ ആദ്യകാല ഗവേഷണം ശ്രദ്ധ കേന്ദ്രീകരിച്ചത്.
ആംസ്റ്റർഡാം ആസ്ഥാനമായുള്ള നെതർലാൻഡ്‌സ് ബ്ലഡ് സപ്ലൈ ഫൗണ്ടേഷനായ സാൻക്വിനിൽ അവർ ജോലി ചെയ്യാൻ തുടങ്ങി, അവിടെ 1998-ൽ ക്ലിനിക്കൽ വൈറോ-ഇമ്മ്യൂണോളജി വിഭാഗം മേധാവിയായി.
ഷുയിറ്റ്മേക്കർനയ രൂപീകരണത്തിൽ ഏർപ്പെട്ടിട്ടുണ്ട്, കൂടാതെ നിരവധി വാക്സിൻ ചാരിറ്റികളിൽ ഉപദേശക സ്ഥാനങ്ങൾ വഹിച്ചിട്ടുണ്ട്.
2003 മുതൽ 2004 വരെ അവർ ലാ ജോല്ല സ്‌ക്രിപ്‌സ് റിസർച്ച് ഇൻസ്റ്റിറ്റ്യൂട്ടിലെ വിസിറ്റിംഗ് സയന്റിസ്റ്റായിരുന്നു.
2008-ൽ ആംസ്റ്റർഡാമിലെ അക്കാദമിക് മെഡിക്കൽ സെന്ററിൽ ചേർന്ന ഷൂയിറ്റ്മേക്കർ അവിടെ പരീക്ഷണാത്മക രോഗപ്രതിരോധശാസ്ത്രത്തിന്റെ അധ്യക്ഷയായി.
അവർ 2010-ൽ ക്രൂസെലിലേക്ക് മാറി, അക്കാലത്ത് അത് ഒരു സ്വതന്ത്ര ബയോടെക്നോളജി കമ്പനിയായിരുന്നു.
രണ്ടാഴ്ചയ്ക്കുശേഷം, ജോൺസൺ ആൻഡ് ജോൺസണിന്റെ ഭാഗമായ ജാൻസെൻ വാക്സിൻസ് ക്രൂസെലിനെ ഏറ്റെടുത്തു.
വൈറൽ വാക്സിൻ ഡിസ്കവറി ആൻഡ് ട്രാൻസ്ലേഷണൽ മെഡിസിൻ ഗ്ലോബൽ ഹെഡായി അവർ നിയമിതയായി.
ജാൻസെനിൽ, ഷൂയിറ്റ്മേക്കർ സാർവത്രിക ഫ്ലൂ വാക്സിനിൽ പ്രവർത്തിച്ചു.
എച്ച്‌ഐവി-1-നെ പ്രതിരോധിക്കുന്നതിനുള്ള വാക്സിനേഷനിൽ അവൾ ജോലിയിൽ തിരിച്ചെത്തി.
റിസസ് മക്കാക്കുകളിൽ സിമിയൻ ഇമ്മ്യൂണോ ഡെഫിഷ്യൻസി വൈറസിനെതിരെ അഡെനോവൈറസ്/പ്രോട്ടീൻ വാക്സിനുകളുടെ ഫലപ്രാപ്തി ഷൂയിറ്റ്മേക്കർ തെളിയിച്ചു.
2018-ൽ, ഷുയിറ്റ്മേക്കറുടെ വാക്സിൻ മനുഷ്യരിൽ എച്ച്ഐവിക്ക് രോഗപ്രതിരോധ പ്രതികരണം ഉണ്ടാക്കുന്നതായി കാണിച്ചു.
സബ്-സഹാറൻ ആഫ്രിക്കയിലെ ആയിരക്കണക്കിന് യുവതികളുടെ ജീവൻ രക്ഷിക്കാൻ ഈ വാക്സിനിനുള്ള സാധ്യതയെക്കുറിച്ചുള്ള അന്വേഷണമായ ഇംബോകോഡോയുടെ ഫലങ്ങൾ പ്രതീക്ഷിക്കുന്നു മറ്റൊരു പഠനമായ മൊസൈക്കോയിൽ 3,800 വ്യക്തികൾ വാക്‌സിന്റെ മൂന്നാം ഘട്ട ക്ലിനിക്കൽ ട്രയലിൽ പങ്കെടുക്കും.
COVID-19 പാൻഡെമിക് സമയത്ത് ജാൻസൻ ഒരു COVID-19 വാക്സിൻ വികസിപ്പിക്കാൻ നോക്കി.
അവരുടെ സമീപനം ആരംഭിച്ചത് ഒരൊറ്റ വൈറൽ ജീനോം ഉപയോഗിച്ചാണ്, അത് 2020  വരെ പരീക്ഷിച്ചുകൊണ്ടിരുന്നു.
ഒരു വാക്സിൻ നിർമ്മിക്കാൻ 12 മുതൽ 18 മാസം വരെ സമയമെടുക്കുമെന്ന് ഷൂയിറ്റ്മേക്കർ കണക്കാക്കി.
COVID-19 പാൻഡെമിക്കിന്റെ തുടക്കത്തിൽ, അജ്ഞാതമായ പകർച്ചവ്യാധിക്കെതിരെ ഒരു വാക്സിൻ വികസിപ്പിക്കാനുള്ള ജോൺസൺ ജോൺസണിന്റെ അഭിലാഷം ഷുയിറ്റ്മേക്കർ പ്രഖ്യാപിച്ചു.
COVID-19 എന്ന രോഗത്തിന് കാരണമായ SARS-CoV-2 ന്റെ ജനിതക കോഡ് കണ്ടെത്തിയതോടെയാണ് അവളുടെ ടീമിന്റെ സമീപനം ആരംഭിച്ചത്.
2020 മാർച്ച് മുതൽ വിവിധ വാക്സിൻ കാൻഡിഡേറ്റുകൾ പരീക്ഷിച്ചു.
ജാൻസന്റെ ഏറ്റവും പ്രതീക്ഷ നൽകുന്ന വാക്‌സിൻ വേരിയന്റ് 2020 ജൂലൈയിൽ മനുഷ്യരിൽ പരീക്ഷിക്കുമെന്ന് മെയ് പകുതിയോടെ അവർ പ്രഖ്യാപിച്ചു.
2020 നവംബറിൽ, 3-ാം ഘട്ടത്തിൽ ഒരു ടെസ്റ്റ് വിഷയത്തിൽ ഒരു അജ്ഞാത രോഗം ഉണ്ടായതിനാൽ, COVID വാക്സിൻ ഉൽപ്പാദനം മാസങ്ങളോളം വൈകിയതായി ജാൻസൻ വാക്സിൻസ് പ്രഖ്യാപിച്ചു.
ജോൺസൺ ആൻഡ് ജോൺസൺ കോവിഡ്-19 വാക്‌സിൻ 2021 ഫെബ്രുവരി 27-ന് ഉപയോഗിക്കുന്നതിന് യുഎസ് റെഗുലേറ്റർ FDA അംഗീകാരം നൽകി.
മാർച്ച് 11 ന് യൂറോപ്യൻ മെഡിസിൻസ് ഏജൻസിയുടെ അംഗീകാരം ലഭിച്ചു.
തിരഞ്ഞെടുത്ത പ്രസിദ്ധീകരണങ്ങൾ സ്വകാര്യ ജീവിതം
ഷുയിറ്റ്മേക്കറിന് മൂന്ന് ആൺമക്കളുണ്ട്.
ഹാനക്ക ഇംഗ്ലീഷ് വിലാസം https://ml.wikipedia.org/wiki/Hanukkah മനോറ ജെവിഷ് ഹോളിടായ്‌ പ്രയർ സ്യ്നഗൊഗുഎ എറണാകുളം കേരള ഇന്ത്യ
ജൂതരുടെ എട്ട് ദിവസം നീണ്ടുനിൽക്കുന്ന ഒരു ആഘോഷമാണ് ഹാനക്ക .
ബിസി രണ്ടാം നൂറ്റാണ്ടിലെ മക്കബായൻ വിപ്ലവത്തിന്റെ സമയത്ത് യെരുശലേമിലെ വിശുദ്ധ ദേവാലയം പുനപ്രതിഷ്ഠിച്ചതിന്റെ സ്മരണയിലാണ് ഹാനക്ക ആഘോഷിക്കുന്നത്.
സമർപ്പിക്കുക അല്ലെങ്കിൽ പ്രതിഷ്ഠിക്കുക എന്നാണ് ഹാനക്ക എന്ന എബ്രായ വാക്കിന്റെ അർത്ഥം.
എബ്രായ കലണ്ടറിൽ കിസ്ലെവ് 25 മുതൽ 8 രാത്രിയാണ് ഇത് ആഘോഷിക്കുന്നത്.
ഗ്രിഗോറിയൻ കലണ്ടറിൽ ഇത് നവംബർ അവസാനം മുതൽ ഡിസംബർ അവസാനം വരെയുള്ള കാലയളവിൽ വരാം.
ഒമ്പത് ശാഖകളുള്ള മനോറ എന്ന മെഴുകുതിരി കത്തിക്കുന്നത് ഹാനക്കയിലെ ഒരു പ്രധാന ആചാരമാണ്.
ഹാനക്കിയ എന്നും ഈ മെഴുകുതിരിക്ക് പേരുണ്ട്.
ആഘോഷത്തിലെ എട്ട് രാത്രികളിലും ഓരോ മെഴുകുതിരി കത്തിക്കുന്നു.
ഒമ്പതാമത്തെ മെഴുകുതിരി മറ്റുള്ളവ കത്തിക്കാൻ ഉപയോഗിക്കുന്നു.
ഡ്രെയ്ഡൽ എന്ന പമ്പരം ഉപയോഗിച്ച് കളിക്കുന്നത് ഹാനക്ക സമയത്തെ കുട്ടികളുടെ പ്രത്യേക വിനോദങ്ങളിലൊന്നാണ് .
ഹാനിബാൾ ഇംഗ്ലീഷ് വിലാസം https://ml.wikipedia.org/wiki/Hannibal
റോമാസാമ്രാജ്യത്തെ വിറപ്പിച്ച പടത്തലവനാണ് ഹാനിബാൾ .
ഹാമിൽക്കർ ബർക്ക‎‎യുടെ മൂന്നു പുത്രന്മാരിൽ ഒന്നായാണ് ജനനം.
ബി.സി 228ൽ ഹാമിൽക്കർ മരിച്ചു.
അതോടെ പടയുടെ നായകസ്ഥാനം 26 വയസ്സുള്ള ഹാനിബാളിനെ തേടിയെത്തി.
ബി.സി. 218 മുതൽ 205 വരെ നീണ്ട് നിന്ന രണ്ടാം പ്യൂണിക് യുദ്ധത്തിൽ ഹാനിബാൾ റോമൻ സൈന്യത്തെ തകർത്തു തരിപ്പണമാക്കി.
ബി.സി 205ൽ ഹാനിബാളിന് റോമൻ ആക്രമണത്തിൽ നിന്ന് കാർത്തേജ് പട്ടണത്തെ രക്ഷിക്കാനായി പിൻവാങ്ങേണ്ടി വന്നു.
ആ യുദ്ധത്തിൽ ഹാനിബാളിന് തോൽവി സംഭവിച്ചു.
ബി.സി. 183ൽ തന്റെ 64ആം വയസ്സിൽ ഹാനിബാൾ അന്തരിച്ചു.
അരനൂറ്റാണ്ട് കാലത്തെ ഭരണത്തിൽ അദ്ദേഹം റോമിനെ വിറപ്പിച്ചുവെങ്കിലും അന്തിമ ആക്രമണം നടത്താൻ വരുത്തിയ കാലതാമസമാണ് അദ്ദേഹത്തിന്റെ പരാജയത്തിൽ ഭവിച്ചത്.
അവലംബം ↑ Lancel, Serge (1995) Hannibal cover: "Roman bust of Hannibal. Museo Archeologico Nazionale. Naples" ↑ Goldsworthy, Adrian (2000) The Fall of Carthage cover: "Hannibal in later life" ↑ Goldsworthy, Adrian (2001) Cannae p. 24: "a bust, which may be a representation of Hannibal in later life, although there are no definite images of him" ↑ Goldsworthy, Adrian (2003) The Complete Roman Army p. 41: "a bust that purports to show Hannibal in later life" ↑ Matyszak, Philip (2003) Chronicle of the Roman Republic p. 95: "bust, thought to be of Hannibal, found in Capua"
ഹാനിന്റെ പുസ്തകം